S-257/2012

Mál þetta, sem dómtekið var þriðjudaginn 24. apríl 2012, er höfðað með ákæru Sérstaks saksóknara, útgefinni 26. mars 2012, á hendur Á-kk-þgf M-kk-þgf F-kk-þgf, kt. 000000-0000, Hraunbæ 80, Reykjavík, fyrir meiri háttar brot gegn skattalögum, sem framkvæmdastjóri og prókúruhafi einkahlutafélagsins Viðhaldsvirkni, kt. 000000-0000, með því að hafa:

1. Eigi staðið skil á virðisaukaskattsskýrslum einkahlutafélagsins, á lögmæltum tíma vegna uppgjörstímabilanna maí – júní til og með september – október rekstrarárið 2008 og mars – apríl og maí – júní rekstrarárið 2009 og hafa eigi staðið ríkissjóði skil á virðisaukaskatti sem innheimtur var í rekstri einkahlutafélagsins, vegna uppgjörstímabilanna maí – júní til og með september – október rekstrarárið 2008 og mars – apríl til og með júlí – ágúst rekstrarárið 2009, í samræmi við fyrirmæli IX. kafla laga nr. 50/1988, um virðisaukaskatt, samtals að fjárhæð 18.073.047 krónur, sem sundurliðast sem hér greinir:

Uppgjörstímabil: Vangoldinn virðisaukaskattur:

Árið 2008:

maí – júní kr. 2.637.158

júlí – ágúst kr. 3.106.689

september – október kr. 4.746.568

kr. 10.490.415

Árið 2009:

mars – apríl kr. 830.765

maí – júní kr. 3.272.066

júlí – ágúst kr. 3.479.801

kr. 7.582.632

Samtals: kr. 18.073.047

Framangreind brot ákærða samkvæmt þessum tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005.

2. Eigi staðið skil á skilagreinum einkahlutafélagsins vegna staðgreiðslu opinberra gjalda á lögmæltum tíma vegna greiðslutímabilanna september, október, nóvember og desember rekstrarárið 2008 og janúar, febrúar, apríl, maí, júní, júlí, ágúst og september rekstrarárið 2009, og hafa eigi staðið ríkissjóði skil á staðgreiðslu opinberra gjalda, í samræmi við fyrirmæli III. kafla laga nr. 45/1987, um staðgreiðslu opinberra gjalda, sem haldið var eftir af launum starfsmanna einkahlutafélagsins vegna greiðslutímabilsins september, október, nóvember og desember rekstrarárið 2008 og janúar, febrúar, apríl, maí, júní, júlí, ágúst og september rekstrarárið 2009, samtals að fjárhæð 6.333.551 króna, sem sundurliðast sem hér greinir:

Greiðslutímabil: Vangoldin staðgreiðsla:

Árið 2008

september kr. 575.635

október kr. 741.153

nóvember kr. 339.855

desember kr. 160.773

kr. 1.817.416

Árið 2009

janúar kr. 29.219

febrúar kr. 156.390

apríl kr. 503.516

maí kr. 1.023.338

júní kr. 861.617

júlí kr. 870.447

ágúst kr. 622.153

september kr. 449.455

kr. 4.516.135

Samtals: kr. 6.333.551

Framangreind brot ákærða samkvæmt þessum tölulið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 2. mgr. 30. gr. laga nr. 45/1987, um staðgreiðslu opinberra gjalda, sbr. 2. gr. laga nr. 42/1995 og 1. gr. laga nr. 134/2005.

Þess er krafist að ákærði verði dæmdur til refsingar og greiðslu alls sakarkostnaðar.

Sannað er með skýlausri játningu ákærða fyrir dómi og með öðrum gögnum málsins að ákærði hefur gerst sekur um þá háttsemi sem í ákæru greinir. Verður ákærði sakfelldur samkvæmt ákæru og eru brot hans þar rétt færð til refsiákvæða.

Ákærði hefur ekki áður sætt refsingu svo vitað sé. Ákærði er í máli þessu sakfelldur fyrir meiri háttar brot gegn lögum um virðisaukaskatt og staðgreiðslu opinberra gjalda. Hann hefur játað brot sín greiðlega og er það virt honum til málsbóta. Þykir refsing ákærða hæfilega ákveðin fangelsi í 8 mánuði, en rétt þykir að fresta fullnustu refsingarinnar og falli hún niður að liðnum 2 árum frá birtingu dómsins haldi ákærði almennt skilorð 57. gr. almennra hegningarlaga.

Samkvæmt 1. mgr. 40. gr. laga um virðisaukaskatt og 2. mgr. 30. gr. laga um staðgreiðslu opinberra gjalda verður ákærða jafnframt gerð sektarrefsing, sem ákveðin verður með hliðsjón af refsilágmarki, svo að nemi tvöfaldri vanskilafjárhæð. Verður ákærði dæmdur til að greiða 48.900.000 krónur í sekt til ríkissjóðs og komi 10 mánaða fangelsi í stað sektarinnar verði hún ekki greidd innan fjögurra vikna frá birtingu dóms þessa.

Ákærði greiði málsvarnarþóknun skipaðs verjanda síns, B-kk-ef E-kk-ef héraðsdómslögmanns, 100.400 krónur að meðtöldum virðisaukaskatti.

K-kvk-nf F-kvk-nf saksóknarfulltrúi flutti málið fyrir ákæruvaldið.

R-kvk-nf H-kvk-nf héraðsdómari kveður upp dóminn.

Dómsorð:

Ákærði, Á-kk-nf M-kk-nf F-kk-nf, sæti fangelsi í 8 mánuði, en fresta skal fullnustu refsingarinnar og falli hún niður að liðnum 2 árum frá birtingu dómsins haldi ákærði almennt skilorð 57. gr. almennra hegningarlaga.

Ákærði greiði 48.900.000 krónur í sekt til ríkissjóðs og komi 10 mánaða fangelsi í stað sektarinnar verði hún ekki greidd innan fjögurra vikna frá birtingu dómsins að telja.

Ákærði greiði málsvarnarþóknun skipaðs verjanda síns, B-kk-ef E-kk-ef héraðsdómslögmanns, 100.400 krónur.

R-kvk-nf H-kvk-nf